تورکجه ادبی،کولتوره ل و توپلومسال وب صحیفه سی
حورمتلی یولداشلار سالاملار،اوروجلوق آییندا سیزه اوستون باشاریلار اولو تانری دان دیله ییرم.البت بلاگفانین فنی آخساقلیق لارینا گوره باغیشلایین کی بیر نئچه آی سیزدن اوزاق قالدیق.اوزومدن "حسرتینی چکرسم ده!" باشلیقلی شعرینی سیزلره ایتحاف ائدیرم.اونرلرینیزی بیزدن اسیرگه مه یین. سایقی لارلا (یاشیل) کرج- 94/4/6 - گونش ایلی قالدیم چایین بوتاییندا سنده کوسوب،گئتدین آنجاق! حسرتینی چکرسم ده، دانیشمادیق بیر دویونجاق! *** اوره گیمی هیجران یارسا اوزون یوللار بئله یورسا ایلگیمیزی زامان قیرسا! یئرینه باغلارسان سانجاق! *** داغلاردان آشارسان،گوزل بیر قوشما قوشارسان،گوزل یادیما دوشرسن،گوزل بولبول،گول اوستونه قونجاق... شعر:عسگر علیائی کلیان(یاشیل) فراخوان هفتمین دوره جشنواره غیردولتی آنامین یایلیغی (فولکلور آذربایجان) (لطفاً برگزاری این جشنواره را از طریق قرار دادن فراخوان در وبلاگ و سایت، چهره به چهره، کامنت گذاری، ارسال ایمیل، فرستادن پیامک و ... به اطلاع علاقمندان برسانید؛ در ضمن این جشنواره همانند ادوار گذشته با حمایت مالی شما به بار خواد نشست). این دوره از جشنواره نیز به صورت اینترنتی خواهد بود، – فراخوان جشنواره در وبلاگ انتشارات یایلیق به آدرس: {www.e-yayliq.blogfa.com} موجود است- و همانند ادوار قبلی به برگزیدگان لوح تقدیر و تندیس جشنواره اعطا خواهد شد؛ جشنواره آنامین یایلیغی جایزه نقدی ندارد. با گرامیداشت روزهای: الف) بیست و یکم فروردینماه، روز شعر منطقه آذربایجان: برابر با روز درگذشت بولود قاراچورلو(سهند). ب) چهارم تیرماه، روز ادبیات داستانی و نمایشی منطقه آذربایجان: این تاریخ، از تاریخ قدیمیترین نسخه دستنویس موجود ددهقورقود(444 ه.ق) الهام گرفته شده است. ج) نهم شهریورماه، روز ادبیات کودک و نوجوان منطقه آذربایجان: برابر با روز درگذشت صمد بهرنگی. *** آثار ارسالی به این دوره باید اشعار، قصهها و افسانههای فولکلوریک و اصیل باشد. در نگارش آثار از کتابهای فولکلور استفاده نشود. فایلهای صوتی نیز در صورت قید مشخصات راوی پذیرفته میشود همراه با فایل وورد. 1- اشعار، قصهها و افسانههای مربوط به انسان، خلقت، تاریخ، زمین، آسمان، زلزله، ماه و خورشید گرفتگی، آفتاب، ستاره، ماه، آب، باد، خاک، آتش، نور، برف، باران و... 2- اشعار، قصهها و افسانههای مربوط به اشخاص (مانند کوراغلو، قاچاق نبی، کچل، سارای، عرفا، قهرمانان و...)؛ مکانها (مانند ساوالان، چنلی بئل و...)، زمانها (مانند ازل، ابد، طلوع و غروب خورشید، قبل و بعد ازظهر و...)، رودها (مانند آراز، قارا سو و...)، راهها، کشورها، شهرها، دهات و... 3- اشعار، قصهها و افسانههای مربوط به انسان به طور کلی (زن و مرد)، خویشاوندان نسبی و سببی (مانند پدر، مادر، فرزند، برادر، خواهر، عروس، مادرزن و...)، اندامهای انسان (مانند چشم، دست، پا، قلب و...)، محل زندگی ابتدایی و تاریخی (مانند غار، آلاچیق و...) 4- اشعار، قصهها و افسانههای مربوط به شکار، دامداری، کشاورزی و باغداری، و ابزار مربوط به آنها (مانند تیر، کمان، داس، درگز و...)، و اعمال مربوط به آنها (اودلاماق، سویماق، اوتارماق، بیچمک، درمک، سووارماق، اکمک و...) 5- اشعار، قصهها و افسانههای مربوط به محصولات زراعی و باغی (مانند گندم، جو، سیب، هئیوا و...) 6- اشعار، قصهها و افسانههای مربوط به کارهای/ هنرهای دستی (مانند گلیم، پالاز، فرش و...)، بافندگی و ریسندگی؛ دوشیدن احشام، تهیه رنگ، محصولات شیری، گوشتی و...؛ و ابزارهای آنها (مانند نئهره، جهره و...) 7- اشعار، قصهها و افسانههای مربوط به سنگها، جواهرات و سکهها (مانند قارا داش، قیزیل، گوموش و...)، زیورآلات زنانه و مردانه، البسه عادی و جنگی (مانند دون، یایلیق، پاپاق، زره و...)، خوراکیها (مانند دوز، چؤرک و...)، وسایل خواب (مانند یورقان، دؤشک، یاسدیق و...)، لوازم خانه (مانند قوری، چراغ و...) 8- نحوه اطلاعرسانی؛ علائم ارتباطی و هنری؛ نوشتن کتاب و ابزار آن؛ ابزارهای اندازهگیری مواد جامع و مایع 9- بازیهای بومی دخترانه و پسرانه (مانند بئشداش، قاییش قاپدی و...) 10- اشعار، قصهها و افسانههای مربوط به عاشیقها، آلات موسیقی، دستگاههای موسیقی، ماهنی، آواز و... 11- اشعار، قصهها و افسانههای مربوط به صفات خوب، خنثی و بد انسانی (مانند وطندوستی، خیانت، ناموس، نفرت، محبت و...) و تبدیل انسان به گل، گیاه و حیوان و بالعکس بر اثر دارا شدن این صفات 12- اشعار، قصهها و افسانههای مربوط به حکومتهای تاریخی و افسانهای، نیروها و شیوههای جنگی، نگهبانان داخل شهر، قدرت، خانها و بیگها، رعیت، مالکیت زمین، تصاحب قدرت، ثروت اندوزی صاحبان قدرت، زمین و ثرت، ارتباط با سایر ممالک، کسب و کار و... 13- اشعار، قصهها و افسانههای کودکانه برای بیدار کردن، خواباندن، تشویق کردن، ترساندن، لباس پوشاندن... و به هنگام رشد و نمو، زبان باز کردن، راه رفتن کودک و... 14- اشعار، قصهها و افسانههای مربوط به حیوانات و پرندگان اهلی و وحشی، گیاهان، گلها، درختان، آبزیان (مانند بالیق، ناققا و...)، وسایل مربوط به آنها (مانند نعل، پالان، یَهَر، توربا، بارداق و...)، اعضایشان (مانند شاخ، دم، پشم، برگ، ریشه، تنه، بال و...)، محل نگهداریشان 15- اشعار، قصهها و افسانههای مربوط به موجودات خیالی... 16- آداب و رسوم اجتماعی، مناسبتی و فصلی (مانند تولد، ازدواج، مرگ، نوروز، قربان، بهار، تابستان، پاییز، زمستان و...)، و اشعار، قصهها و افسانههای تمثیلی، پرورشی و...، و آلقیشلار، قارقیشلار، سیناقلار، تاپماجالار، گولمهجهلر و... شرایط: 1-آثار ارسالی باید در محیط word، با قلمb zar و اندازه 13، تایپ و ارسال شود. 2-زبان آثار: ترکی و فارسی. 3- تعداد اثر: محدودیتی ندارد. 4- آثار ارسالی برگشت داده نخواهد شد و جشنواره در بهره برداری از آنها به صورت مجموعه و کتاب آزاد است. مشخصات فردی و سکونتی شرکتکنندگان: نام، نام خانوادگی، نام پدر، تخلص هنری، تاریخ و محل تولد، فقط نام استان، شهر و روستای محل سکونت، شماره تلفن همراه؛ نشانی سایت، وبلاگ و ایمیل. نحوه ارسال: شرکت کنندگان محترم آثار خود را فقط به ایمیل {ss.donyavi@gmail.com} ارسال فرمایند، در ضمن شمارههای 09358017967-09148637090 خطوط ارتباطی بین جشنواره و علاقمندان خواهد بود. زمان بندی: تاریخ شروع ارسال اثر: 7/5/1393 تاریخ آخرین مهلت ارسال اثر: 4/7/1393 تاریخ اعلام نتایج: 30/7/1393 نکات مهم: 1- اخبار رسمی جشنواره غیردولتی «آنامین یایلیغی» از طریق وبلاگ انتشارات یایلیق ارائه میشود. 2- به کسانی که این جشنواره را به صورت منطقی و علمی و بدون اهانت به ادیان و مذاهب، اقوام،اشخاص حقیقی و حقوقی؛ نقد فرمایند، لوح تقدیر اعطا خواهد شد. 3- اسامی شرکتکنندگان در وبلاگ انتشارات یایلیق درج خواهد شد و عدم درج، به منزله نرسیدن اثر به جشنواره است. 4- نشانی وبلاگها و سایتهایی که فراخوان جشنواره را انتشار نمایند، در وبلاگ انتشارات یایلیق در پست مطلب جداگانهای قرار داده خواهد شد. حورمتلی اوخوجولار،بیلدیگینیزه گوره جومه آخشامی ۱۶/۸/۱۳۹۲-جی گونش ایلی "ماراغا" شهرینده "ماراغا ادبیات حالقاسی(آلما)"- نین امکداشلیغیلا یئدی عنوان شعر توپلوسو بیرلیکده یایینلاندی؛هابئله بیر اوزل مراسم ده ؛بو کتابلاردان اورتوک گوتورولدو(رونمایی اولوندو). بو مراسیم اوچون ماراغا شهریندن و باشقا بولگه لریمیز اوزللیکله:تهران، تبریز،شهریار،کرج،مغان،بیناب و آیری شهرلردن شاعیر،یازار و ادبیات تنقیدچی لری دعوت اولونموشدو. حورمتلی اوستادیم دکتور حسین محمدخانی(گونئیلی) ایله بیرلیکده بو تورن ده اشتراک ائتدیک.دئمه لی شاعیرلریمیز "شیدا - نونهال(خزر)" - ین "هرنه دن یازیرام؛سندن دانیشیر" شعر مجموعه سی،شاعیر "رضا وعیدی(آرتان) - نین "آغریلیق" باشلیقلی شعر توپلوسو،"رضا محمدی(رها)" - نین "کروان کئچر" عنوانلی شعر توپلوسو،"رقیه وعیدی(گونش)" خانیمین "آلمادان بیر دیش" باشلیقلی شعر مجموعه سی و هابئله "رشید حسین نژاد(ائیواز)" - ین "هورمجک " عنوان دا شعر کتابلاریندان بو تورن ده اورتوک گوتورولدو. اونجه دن آد چکدیگیم بو بئش عنوان شعر کتابلاری حاقدا آچیقلاما یازمیشدیم،کی "رصد" گونده لیگینین اوزل سایی سی عنوانین دا باشقا یازیلان آچیقلامالارلا بیر یئرده یایینلاندی. بو اثرلری یاییلان شاعیرلریمیزه تبریک دئیرک،اونلارین سونرا کی اثرلرینین یولونو گوزله ییریک.ماراغا و تبریز سفرلری اساسیندا نئچه مقاله حاضیرلامیشام؛گلن قونولاردا یایاجاغام اینشاالله. بو قونودا ایللر بویو بوندان اونجه تانیش اولدوغوم،و شعرلرینی قارشیلادیغیم،شیدا - نونهال(خزر) - ین "هر نه دن یازیرام؛سندن دانیشیر " کتابی اوزره آچیقلامانی تقدیم ائدیرم. درین سایقی لارلا عسگر علیائی کلیان(یاشیل) ۱۳۹۲/۸/۲۰ - جی گونش ایلی- کرج "هر نه دن یازیرام،سن دن دانیشیر" کتابی حاقدا آچیقلاما یازان:مهندس عسگر علیائی کلیان(یاشیل) کرج شهری ۱۹/۸/۱۳۹۲- جی گونش ایلی ماراغا شهری و اونا عایید اولان اسکی تاریخ،او،شهری آذربایجانیمیزدا اوزل و اوستون بیر شهر تانیتمیش دیر.کئچمیش لردن اونا باغلی اولان"رکن الدین اوحدی مراغه ای"،"بولود قاراچورلو(سهند)"،"ذاکر کریمی"،میرزا حسین کریمی"،"حیدر عباسی(باریشماز)"،"عباسقلی اکبری(فقیر)" ،"رضا پاشازاده"،"رضا نویدی آذر(پیمان)" و چوخلو آدلیم و تانینمیش عالیم وشاعیرلری آد چکمک اولار. شیدا- نونهال(خزر) تخلوصو ایله تانینان شاعیریمیز،۱۳۵۶- جی گونش ایلی نین ایلک گونلرینده،ماراغا شهرینده دنیایا گوز آچدی.او،تحصیلینی اوز شهرینده بویا-باشا وورموش،ایندی اوز شهرینده حقوق فاکولته سینین کارشناس لاریندان ساییلیر.او،ایللر دیر ،مطبوعات ساحه سینده و هابئله مجازی دنیادا، ادبیات(اوزللیکله آذربایجان ادبیاتی) ایله ماراقلانمیش و تورکی دیلینده چئشیدلی شعرلر و بعضا تنقیدی،تحلیلی مقاله لر یازمیش دیر. دئدیگیم کیمی اونون بیر چئشیدلی و گوزل شعر توپلوسو "هر نه دن یازیرام؛سن دن دانیشیر" آدیلا ماراغا شهرینده نئچه ایل بوندان اونجه یارنان "ماراغا ادبیات حالقاسی(آلما)" –نین امکداشلیغی ایله ایشیق اوزو گورور.شیدا- نونهال(خزر) خانیم دا،باشقا شاعیرلریمیز کیمی اوزونه عایید اولان اوزل یئنی لیکلرله،ادبیاتیمیزین چئشیدلی قونولاریندا طبعینی سیناماقدا دیر.او،بوتون گونئی آذریجان شاعیرلرینه و محتشم خالقینا تانینمیش بیر شاعیر دیر.اونون شعرلری یاریش لاردا بعضا اوزونه اودول قازانمیش دیر. شاعیرین خیال دونیاسی داها دا گوجلو دور.او،چوخلو قوشقولاریندا خیال یئلکنینی مینرکن،خیالی عالملری سئحر ائدیر.اونون شعرلری لیریک،سئوگی،وطن،انتظار،وصال،فراق ایله هیجران و باشقا موضوعلاردان عبارت دیر.دئمه لی او،بوتون بیر دوزگون وطن عاشیقی کیمی هر نه یی کووره ک کونلو ایله دویور. او؛ هیجرانی دا قیناییر و اوندان گیلئیلی اولدوغونو بیر لیریک غزلینده بئله دیله گتیریر: "فراقین قدیمی ایدی،ساغالماز کونلومون دردی وصالیندان اوزاقلاندیم،سنه آرتیق ماراقلاندیم." و یا هیجرانی آرادان قالدیرماق اوچون بئله یازیر: "سوپورور یوللارینی هر گئجه یاتماز خیالیم یاردیم اول،هیجرانی بیچ،الده اوراق؛آغرین آلیم" و هابئله انتظار ساحه سینده عرفان لا دولو شعرینده بیر دوزگون و یول گوزله ین شیعه کیمی؛ امام زمان(عج)- ین فرجی اوچون بئله سویله ییر: "قارانلیق یوکسه لیب گویلره سنسیز هاچان گله جک سن؟دوغولا سحر هر جمعه اومودا دالیر ائل – اوبا دیرچله عدالت،بوغولا کدر" و بیر یئرده ده بئله قمله آلیر: "هر جمعه نغمه میز قهره دوندو آناملا- آتامین قنوتلاریندا گون باتدی،یئر اوزو کدره دوندو باخیشلار آسیلدی بولوتلاریندا" (خزر)- ین شعرلرینده اولان سئوگی و محبت،ایناملا دولو ایستک داها دا گوجلو دور.بو سئوگی و ایسته یی چوخلو شعرلرینده گورمک اولور: "من سنه گووندیم؛سن بنووشه نه بیلیرسن،عزیز دیر؛سئون،سئونه" و باشقا بیر یئرده یئنه ده اونون انتظار و حسرتله دولو شعرلرینی دویماق ممکن دیر: "بیلیرم دونیانی من دولانسامدا گوزلریم هریاندا سنی گزه جک!" یئنه اوز سئوگی سینی حسرتلرده آختاریر!دونه – دونه اونون بویونا اوخشاییر،اوره یی سئحر ائدن قوشقولار قوشور!: "سیغینماز بنووشه م،چوله – چمنه! هارداسان دایاغیم،دایانام؛یئنه! ایللردی ایچیمده سوروشورام هئی ... ابدی حسرتیم نه اولدو سنه؟!" او،چتینلیکلره چاتان یئرده،هئچ زامان بیریندن گیلئیلی اولماییر و بئله دئییر: " سوس (خزر)- یم قوی سوووشسون بو قادا نه ائلی وار نه آدی وار آرادا" شاعیریمیزین وطنه اولدوغو سئوگی سی،اوجسوز- بوجاغسیز دیر.او،چوخلو شعرلرینده نیسگیللی وطن حاقدا اولمز اثرلر یارادیر.بیر شعرده بوتون وارلیغینی وطنی بیلیر!و نه گوزل یازیر: "دیریم وارسا،قبول ائت سیغینیم قوینونا یار، سن کیمی بیر وطن اولماز بو وطنسیزدن اوتور" و بیر یئرده یئنه آنا تورپاغینین عصمتلی و مقدس اولدوغونو داغلارا خطابا بئله قلمه آلیر: "سسله نرم داغلار،داغلار آداغلار قوچاقلاردان سوز آچارام ائل آغلار کوکسوم یانار،داغلار یارامی باغلار قوربان اولوم عصمتلی تورپاقلار!" دئمه لی (خزر) شاعیریمیزین شعرینده شیفاهی خالق ادبیاتیمیز اوزره دیرلی شعرلره توش گلیریک.او،ائلینی،دیلینی و کولتورونی آرتیق بیر محبتله سئویر.ساز حاقدا بئله سویله ییر: "سن منیم سوزوم سن،نغمه م؛آوازیم ائلیمسن،دیلیم سن،گرایلی سازیم" و یا بیر سربست شعرینده بئله ایز قویور: "اوزاق دان روح کویرلدیرن اوزان سسی "دیلغمی"،"یانیق کرمی"، یالنیز آغیر هاوادان یاخینلاشیرام سنه... " شاعیر بیر ایستکلی و قایغی گوتورن آنا کیمی،آنا محبتینی ده، شعر دیلینده بالاجا قیزی اولان "صدف" – ه بیر دویغولو شعرینده بئله گوستریر: "گله جه یین اوغور اولسون،آنان وئریر خیر دعا سئوینجیدن گولور آتان،قوروب اوجاق ایستی یووا هله ده بیر تر بنووشه م "صدف" – بالام،کوکلای بالام آی خیردا بوی فیدان بوتام؛گله جک ده پولاد قالام" او،بو شعرده بوتون ائولادلاریمیزا اوزللیکله صدف قیزیمیزا آیدین بیر گله جک آرزولاییر . صدفین و هابئله اونون کیمی بالالاریمیزین گله جه یینی آلینماز بیر پولاد قالایا بنزه دیر.منجه تکجه بو شعرده اولان گوزللیکلر و اوندا گلن اویود،تمثیل لر شاعیرین رئال و حقیقت دالینجا دولانان دونیاسینی بیزه گوسته ریر.و هابئله بیر لیریک غزلینده بئله قلمه آلیر: "کوچه نیزدن اوتورم یار،یئنه منسیزدن اوتور آما بیر قوشدا گلیب،اوتمه دی،سنسیزدن اوتور" دئمه لی او شعرینده "خزر" دنیزی " ایله "آراز" چایی نی دا خالقیمیزین دایاغی و هده له نمه ین بیر تاریخی بیلیر: "(خزر) نیشانلی "آراز" – ا باغلی یام." او،"قارتال"- لاری اوجالاردا اوزگور اوچماغی اوچون سئویر و "قارغا" – لاردان اوزاق گزیر!بئله قوشقو قوشور: "بیلیرسن ندندیر سئویرم سنی؟! درینلیک بوغولوب؛گورنده سنین قایالار اونونده سجده یه دوشور قارتالیم ذیروه دیر سنین مسکنین" وصالا یول آچماق اوچون دونه – دونه ترلان طبعی جوشا گلیر ،بیر ده بئله یازیر: "بولاق گوزلرینده ،بویلودور سنه وارلیغین سئل کیمی کونلومو ییخیر باخیرام یولونا،یولوندا ایز یوخ ... قوجامان کوچه لر سنسیز داریخیر!" اونون اوره یی اوزو دئمیشکن خزر دنیزی کیمی دورو،گئنیش و بیر شاعیر اوره یی کیمی هیچ کیمسه نین مشقتلره توش گلمه سینی ایستمه ین،بیر اوره ک دیر.نییه کی اوزو بئله یازیر و بو شعرین بیر میصراع سینی دیرلی کتابینا آد سئچیر : " (خزره) چئوریلر اوره ییم هردن سئومه رم باشیندا نه دومان،نه چن من سنی اونودا بیلمیرم ندن؟! قوینونا کورپه تک قولوم ساریشیر هر نه دن یازیرام؛سندن دانیشیر." نهایت ده رمانتیک وخیالی بیر قوشقوسو ایله بو قیسا آچیقلامایا سون قویوروق: " دویغومو داراییر خایالین سنین تئلینده دولاشان شانه لر کیمی." دئمه لی شیدا – نونهال(خزر)- ین شعرلرینده اولان یئنی لیکلر و آرتیق گوزللیکلر اینسانی فیکره دالدیریر.اونون بو اوتوز عنوانلی شعر توپلوسوندا گلن شعرلر؛ادبیات پوئزیامیزین چئشیدلی نمونه لرینی احتوا ائدیر.اوره کدن سئودیگیم و اثرلرینی دونه –دونه اوخودوغوم،(خزر) شاعیریمیزه درین ناییلیتلر و آرتیق باجاریلار و سئویملی اوخوجولارینا آیدین گونلر دیله ییرم. قایناق:رصد گوندلیگینین اوزل سایی سی قوربان بایرامینیز قوتلو اولسون. دولایی پای دوشسه،دوز اوزاق قالسا! کهلیک اوچارسا دا،بوز دوزاق قالسا شاعیر اولا- اولا،سوز اوزاق قالسا! سوزومو چئینه ییب؛اوتان دئییلم! خئیریمی اوغراییب،یاتان دئییلم! قارتال قانادینی سیندیرسا اووچو اومود لامپامیزا توخونسا قئیچی نیسگیللی اولسا دا ائلیمین کوچو! یوردومو ،خالقیمی آتان دئییلم خئیریمی اوغراییب،یاتان دئییلم! مئشه ده آسلانا زور گلسه تولکو خیرمانی تالاسا دونقوز بو ایل کی یوردومون تورپاغی اولسا "ری" مولکو! اوشاق دک باشیمی قاتان دئییلم! خئیریمی اوغراییب،یاتان دئییلم! اوزده آیی لار دا اولسالار یولداش اوچوروم اولسا دا چوللرده یول،داش! اوستومو چولقاسا بیر زامان سال داش سارالیب،اوفوقده باتان،دئییلم! خئیریمی اوغراییب،یاتان دئییلم! شعر:عسگر علیائی کلیان(یاشیل) حورمتلی اوخوجولاریمیز؛اووروج -نامازلارینیز بو برکتلی آیدا قبول اولسون دئیه،تانری دان هر هامینیزا گوزل یاشاییش دیله ییرم.آنجاق باغیشلایین کی بیر مودت دیر،قولوغونوزا چاتا بیلمه میشدیم. البت الیمه مسئیج واسیطه سی یله چاتمیش،بیر شئعری بو قونودا یاییرام.کئچمیش دن بیر مثل وار:"مرد ایگیت دایی سینا چکر!" منجه بو مثلین آردیندا دئسه ک:"یوخسا دا آصلان قادین خالاسینا چکر .........!"؛یئر سیز دئییل.نییه کی آشاغیدا گوستریلن شئعرین قوشانی ۵ یاشلی بیر قیز اوشاغی دیر.اونون ایکی خالالاری دا آذربایجانیمیزین میللی شاعیرلریندن ساییلیرلار. دئمه لی "زهرا ریضایی"،ابراهیم ریضایی جنابلارینین ائولادی اولاراق،۱۳۸۷ ـ جی گونش ایلینده،مشگین شهر(خیاوو) شهرینده دنیایا گوز آچدی.خیاوو شهری کئچمیش لردن آذربایجانیمیزین تانینمیش و ادبییات ساحه سینده اوزونه اوستون یئر قازانمیش،شهرلریندن دیر. زهرا ریضایی(زهرا رضائی)؛بالاجا بیر اوشاق اولسا دا؛"مدینه گولگون"،"صمد بهرنگی"،"حوکومه بوللوری(حکیمه بولوری)،"بالاش آذراوغلو"،"ممد آراز" کیمی شاعیر،یازار و آیدینلاریمیزدان ایز گوتورموش،هابئله دوشونجه لرینی آرتیرمیشدی.منجه اونون شاعیرلیک عالمینین آیاق قویماسینا،ایکی آصلان خالالارینین تاثیرینی داها دا آرتیق گوروروک! بو ایکی گنج شاعیرلر "مهسا عبدالعلی زاده"،ایله خاطیره عبدالعلی زاده"(ایگید قیز)؛دیر.اونلار ایکی باجی اولاراق،تورکی ادبییاتیندا چالیشقان شاعیر و یازارلاریمیزدان ساییلیرلار. اوشاق یاشدا اولان شاعیر زهرا رضایی نین،منجه گلن گونلری چوخ آیدین دیر.ایللر بویو اونون چئشیدلی و بیزی شاشیردان اثرلرینین اوخویانلاریندان اولاجاغیق،اینشاالله. عسگر علیائی کلیان (یاشیل)ـ ۹/۵/۱۳۹۲ میدادینان یازیرام/ آذربایجان!داریخیرام!/ دونن،سنین دریاندا من ایلان گوردوم!/ چوخ قورخدوم؟!/ سو قورتاریردی!!!/ ماهی لر بپر ایله یئریردیلر/ نم نییه گولموردولر؟!/ سو قورتاردی!!!/ ماهی لر یورولدولار اویناماقدان!/ یاتدیلار./ منده مامام اویرتدییی لایلایی اوخودوم ... شئعری قوشان: ۵ یاشلی زهرا رضایی خیاوو شهریندن آشاغیدا گتیریلن شئعری ده "مهسا عبدالعلی زاده "شاعیریمیز ؛باجی سی قیزی "زهرا رضایی"ـ یه ایتحاف ائتمیش دیر. "داریخما قاداسی چیخاجاق گونش! سره جک ساچینـی ائل،اوبامیــزا باهــار گلـه جـک دی یاشیللیغیـلا قوخوسون سپه جک سون یارامیزا" 17خرداد پنجمین سالمرگ شاعر و عارف آذری زبان استاد وجه ا...رمضانی کیوی (وجی) بنا به قول همصدایی که با استاد داشتیم هرسال با سرزدن شکوفه های زیتون برسر تربت این پیر صاحب دل بر سرنیاز گرد، هم می آییم.با خواندن سوگنامه سنگ مزار استاد را با اشگ گلاب می شوییم. از علاقه مندان ودوستداران وجی دعوت میشود که در مورخه 1392/3/17از ساعت5 الی8بعدازظهر واقع در شهرستان بندر انزلی؛شهرخاموشان (گورستان)شهر در قطعه هنرمندان بر سر مزار استاد وجه ا... رمضانی کیوی دسته گلهارا دست به دست همدیگر به استاد هدیه می کنیم. از طرف انجمن ادبی" شاعران آذری زبان استان گیلان (اینجه باخیش)" و انجمن ادبی "بانوان اهل قلم پروین انزلی" تلفن تماس09116484195سید نجم الدین دانیالی ضمنا کسانی که تمایل بهشرکت داشتند ازقبل اطلاع دهند. منبع:وبلاگ شعر و نثر ۲۰ آیـریلیــق،آیـریلیـــق اولارمیـــش؛چتیـــــــن نــــه دن بئلـــه اولمـــــوش؛رازی خلقتیـــن؟! بــوگـــون سنـی یورســا بیر آغیـــر هیجـــران - منــه ده پـــای دوشـدو؛ سنین حســرتـین!! آیـریلیـــق،آیـریلیـــق آرتیـــــــرار؛غمیـــــــــم دالینجــا گلیـردیــــم،غـــرق اولـــدو گمیـــــم "آی" دان دوغولسان دا،"آی" تک اولسان دا! "گونـش"دن یـارانمیـش؛منیـــم عالمیـــــم! آیـریلیــق،آیـریلیـــق پـــای دوشــــدو،بیــــــزه سینــه ده بوغولمــوش هـای دوشــدو،بیــــزه هامی یا پای دوشسـه،بیــر یـاشیــل بـاغچــا بنـدلـــری ییخیلمیـش چــای دوشـــدو بیـــزه! آیـریلیــق،آیـریلیـــق سنــی یــورمـــــاســــا؟! قانینـی سولوک تـک زامــــان سورمـــاســــا آختــاریـپ،تـاپـــــارام اینـــــان سئـوگیلیــــــم هـر گـلـــن بـو یـاشـــدا تـوهـمت وورمـاســـا! آیـریلیــق،آیـریلیـــق سینــــه نـــی یــــــارار بیـــرینـی سـوســـدوروب،بیــرینــی یـــــورار مثــــل دیــــر:"محـبت اولارمیــش گــــــوزده" یورغـونلــوق،خستـه لیـک ایلگی نی قیـــرار. آیـریلیــق،آیـریلیـــق چتیـــن بیـــر سینـــــاق بـو دلـی کونلومـــــه اولارســـــان قـونــــاق! سوزومــوز اولســـا دا سـوســــاریق بلکــــه! ـ اوز بــه اوز اوتـــوروب،گـــوز ـ گــــوزه؛دوراق. آیـریلیــق،آیـریلیــــق سـولــدورســــا سنـــی اینتیــظار چـــولونـــــده اولـــدورســـــه؛منــی! گـوزلــری نین اوستــه سـاخـلارســـان آنجـــاق ـ قبـــریـمین اوستــونـــــه گـلـیب ـ گئــده نی. ----- ـ سولوک:زالو،قان سوران شئعر:عسگر علیائی کلیان(یاشیل) بیر پاییــز گئجـه سی ایتیرسـم ای یـــار! یوخــومــــا دولانیب،گلــــرســـن اونــــدا "یوکونو چئینییمــده" گوتورســم ای یـــار! دیز چوکوب اونومده گولـه رسـن اونـــدا! اودلــو هیجرانینــدان؛باغلانســـا دیلیــم دیـزلریــم قاتلانســا،بوکولســـه بئلیـــم بولــودلار چکیلســه،یانســا دا چولـــوم! ـ اوستومه یاغیشین چیله رسن اونـــدا!! اوجــادا اوچــارســان،آغ گویرچیــن تـک یولـــلارا یایـارســـان دویغـــو بیــر اتـک! سئوگیلیم سینه ده بیر یورغون اوره ک! ـ گیزلی جه قوناغیـم اولارسـان،اونـــدا! نئیله ییم دا سنسیز دوزه بیلمه ســم تیکانلی چوللـــرده گــزه بیلمــه ســـم ایلگی می سن ایله اوزه بیلمه ســم! ـ سن آللاه!کونلومــو آلارســان،اونــدا! کوورک اوره ییمی،چولقاسـا دا غـــم ایز - توزون یادیمـا دوشسه ده هردم! (یاشیل) یارپاغیمی چورتســه ماتــم! گورسـن احوالیمی،ملـه رسن اونــدا!! شئعر:عسگر علیائی کلیان (یاشیل) -------------------- - بو شئعرین اساسیندا گورکملی "آیشن" خانیم "آلقیش" دوشرگه سینین قوناقلارینا باشقا شاعیرلریمیزدن ایکی عونوان دیرلی شئعر گوندرمیش لر.هر ایکی شئعری آشاغیدا گتیریرم.دونه ـ دونه بو محبتلی اینساندان و آیری قوناقلاریمیز اوزللیکله دوقتور "توتقون" حضرتلریندن مینتدارلیغیمی بیلدیریرم. ************** سئوگیليم بيليرم سن چيچک کيمی ********************* ********************** سالاملار سیزین ایچین گوزل شعریزدن فایدالاندم. *** جومه آخشامی بهمن آیی نین ۲۶ ـ جی گونو،کرج شهرینده بیر یاس توره نی،رحمتلی اوستاد"سید علی اکبرابوترابی(چیلغین)" شاعیریمیزه؛آخشام ساعت ۱۹ دان ۲۳ ـ ه قدر دکتر طاهر نقوی" نین ساراییندا کئچیریلدی. بو توره نین باشلانیشیندا،"ایرج عظیمی گلوجه" حضرتلری،قوران کریم تلاوت ائدندن سونرا،نئچه حدیث پیامبر اکرم (ص)ـ دن نقل ائتدی.سونرا "عسگر علیائی کلیان (یاشیل)" بو توره نه آپاریجی سئچیلدی.هابئله ایلک نووبه ده دکتر "طاهر نقوی" حضرتلری قوناقلارا خوش گلدینیز ائتدی.او، دویوشچی شاعیر و موعللیمیمیز "سید ابوترابی سرابی(چیلغین) رحمتلی نین دونیا دییشمه سینی،خالقیمیزا و اوزه لیکله شاعیر و یازارلاریمیزا و باشقا هونر خادیملرینه باش ساغلیغی دیله دی.او،شاعیرین دوشونجه سی و یارادیجیلیغی حاقدا دانیشیق ائتدی". سونرا شاعیر "خیری" شئعر اوخوماغا دعوت اولوندو،هابئله شاعیر "شاپور عبدی" گوزل شعرلری ایله توره نه دوام ائتدی.آنجاق اوستاد"صمد مرادی(صمد)"دانیشیغا و شئعر اوخوماغا سئن آرخاسینا دعوت اولوندو.شاعیر صمد مرادی(صمد) ایللر بویو او رحمتلی ایله یولداشلیق ائتمه سیندن سوز آچدی.یازدیغی دویغولو یئنی بایاتیلاری،ایزله ین لره سویله دی. سونرا اوزان "خدادادی" گوزل سازیلا درین چیخیش ائتدی.هابئله "عدیل" موعللیم دانیشیق ائدیب و خالقیمیزا باش ساغلیغی دیله دی.شاعیر" فتح الهی" گوزل شعریله توره نه جان باغیشلادی. دکتر "جواندل" ادبییاتیمیز ساحه سینده درین بیلدیریشلر وئردی.او،شاعیرلریمیزین یارادیجیلیغیندا اولان اوزللیکلره؛ یئرلی ایشاره ائتدی.اوستاد صمد مرادی یئنی دن سئن آرخاسینا دعوت اولوندو.او،شاعیر ابوترابی نین اوزونه یازدیغی شئعری و اوستاد ابوترابی نین شاعیر صمد مرادی حاقدا یازدیغی شئعرلری حزین سس ایله اوخودو. شاعیرلر "فداکار(سلیم اوغلو)"، و "مهدی جعفرپور" گوزل شئعرلریله،"زیرک" گوزل قوشماسیلا و هابئله "فاضلی" فلسفه یله دولو غزلی ایله توره نه دعوام ائتدیلر.سونرا شاعیر اوستاد "بیت الله جعفری" درین بایاتی لاریلا اوتورانلارین آلقیشینی قازاندیلار.شاعیر "اسدی" ـ ده بیر نئچه بایاتی ایله اورکلری اوخشادیلار.شاعیرلر فتح الهی و شاپور عبدی یئنی دن سئن آرخاسینا چاغیریلدیلار.آنجاق اونلار اوزان خدادادی نین چالدیغی سازینین هاوالاریلا،یئنی دن باشقا شئعرلرینی اوخودولار. شاعیر "انزابی" گوزل طنزلریله چیخیش ائتدی.شاعیر "واجد" اورکلره یاتان بیر بئشلیک و سونرا غزل اوخودو.توره نین بو بولومونده نووبت اوستاد "مهندیس راشدی" ـ یه چاتدی،او،بئله بیر ضایعه نی خالقیمیزا و آیدین لاریمیزا باش ساغلیغی دیله مک له؛رحمتلی "حبیب ساحیر" و هابئله رحمتلی "رسول ریضا" دان نئچه بند شئعر اورنک گتیردی. هابئله یاس تووره نی نین آپارانی شاعیر عسگر علیائی کلیان (یاشیل)،اوز قوشماسینی اوخودو.سونرا دکتر طاهر نقوی حضرتلری بیر دفعه ده سئن آرخاسینا دعوت اولوندولار.او، سرعین لی شاعیریمیز "رحیم اسدالهی(قارتال) ـ ین اوستاد ابوترابی حاقدا قوشدوغو شئعرینی ایزله ین لرین خاطیرینه چاتیردیلار.بو یاس توره نی آخشام ساعات ۲۳ ده بیر فاتحه ایله سونا چاتدی. کرج شهری ـ عسگر علیائی کلیان(یاشیل) بو یازی یا باغلی اولان باشقا مووضوعلار: - "آیهان" دکتر نقوی نین ایکی یاشلی اوغلو سس سیز ـ سمیرسیز، توره نه قاتیلان قوناق لارا دیقت ایله گوز دیکیردی؛یوخسا دا او خالقیمیزین گله جه یینه اینانیردی،بلکه ده تاپدالانمیش حاقلارینی،قارشی سیندا گوروردو!نه بیلیم کورپه آیهان ،بیر گون ایسه سن ده بیر ایگیت اولارسان خالقیمیزا،آتالاریمیز "ستارخان" لار و "باقیرخان" لار دک. - مئهریبان ایدمانچی میز" ائلخان" بی ده قارداشلاریلا بو توره نه قاتیلمیش دی.آنجاق سئن آرخاسینا چاغیریلسا دا؛ گلمه دی!نییه کی او،دونه ـ دونه دئدی،شاعیر و یازارلاریمیزین شئعرلرینی و دانیشیق لارینی ایسته ییرم؛دینله یم. - "علی ترکاشوند" لر وطنداشیمیز،تورکلرده اولان صداقته ایشاره ائتدی.اونون ان یاخین یولداشلاری تورکلر دیلر. ـ "تهران"،"کرج"،"شهرک قدس(قلعه حسن خان)"،"ایسلام شهر"،"رباط کریم"،"شهریار" و "محمدشهر"دن قوناق لاریمیز بو توره نه قاتیلمیش دیلار. ـ دکتر طاهر نقوی نین عاییله سی،میننت سیز چالیشدیلار،بو توره نین بوتون هزینه لرینی بو آیدین عاییله،بویونلارینا چکمیش و اوده میش لر.یئرلی اولاراق،گورکملی قارداشیمیز دکتر نقوی حضرتلریندن و اونون چیخارلی عاییله عوضولریندن میننتدارلیغیمیزی بیلدیریریک. ـ اوستاد صمد مرادی(صمد)،بوتون ایشلرده هر هامیمیزا بویوک بیر دایاق دیلار.اوندا اولان صمیمیت و قایغی بسله مه آز شاعیرده تاپیلار آنجاق،بئله بیر اوستادیمیزدان تشککورلریمیزی بیلدیریریک. - اولو تانری دان اوستاد سید علی اکبرابوترابی(چیلغین) شاعیر و موعللیمیمیزه باغیش دیله یه رکن،اونون عائیله عوضولرینه دوزوم آرزولاییریق. - اوستاد سید علی اکبر ابوترابی(چیلغین)،شاعیر و موعللیم سراب شهرینده و اونون کندلرینده موعللیم اولاراق،نئچه ایلل بوندان اونجه تقاعد مقامینا چاتدی.هابئله اونون عوصیانلی و گرگین قوشقولاری کوتله لرین اویانیشیندا گئنیش ایز بوراخدی.بو شاعیر بو ایل کی بهمن آیی نین ۲۱ ـ جی گونو، بیر آغیر اورک خسته لیییندن سونرا دنیاسینی دییشدی. ـ آشاغیدا گلن کامئنتی،گورکملی "آیشن" خانیم یازمیشدی.اونلارین سارایی همیشه آذربایجان خادیم لرینه اومود ائوی ساییلمیش دیر.اونلار هر ایکیسی ایدعاسیز اولاراق؛یالنیز آماج لاری یولوندا قدم لر گوتورموش لر.بیر ده بو حورمتلی باجیمیزا و اونون محتشم عاییله سینه آرتیق ناییلیتلر دیله ییریک. ------- تشکر ادیرم سیزدن، نیه کی سیز او سوزلروزونن محفلی چوخ گوزل اتدیز. ------------------------------------- گورکملی باجیمیز "آیشن" خانیمین ایکینجی کامئنتینی ده بوردا یاییریقُ،اولسون کی سئویملی اوخوجولاریمیز بو کامئنتین آرخاسیندا گلن گوزل شئعری ده دیقتله اوخوسونلار.نییه کی بو شئعر ده وطنیمیزه حصر اولونموش دور.یئنه ده اوز یئریمده بیر دفعه ده بئله بیر اینسانلاردان تشککورلریمیزی بیلدیریب و اونلارا یاشاییش لاریندا یوکسک ناییلیتلر آرزولاییریق. ------- ساعت:۱۳:۲۸ تشککر ادیرم سیزدن یاشیل معلیم. "آذربایجان " بو شعری تقدیم ادیرم سیزه/ بـوش باغلاســـا،آیاغینــی! داهـا اوچـار،گئــدر،او قوش! یئیه ن اولماز،اونون پای یین یئرده قالار،اوندا دن ـ دوش! *************** اوچسا،گئتسه،گئدر شنلیک بیـزدن کوچــر؛بـو شیـرینلیک! گل خوش اولاق،نئچه گونلوک یولـلاردا وار،ائنیش ـ یوخـوش! شئعر:عسگر علیائی کلیان(یاشیل)
باهار. اولفت. سئوينج. ايشيق سئويرسن.
صداقتله دولو بير اورک کيمی
منی اوزوندن ده آرتيق سئويرسن.
-----------------------------------
گوندوزلر سن دونسن جوشغون بولاغا
چاغلايان دويغوندا منم. سئوگيليم!
گئجه لر سن گيرسن راحات ياتاغا
ناراحات يوخوندا منم. سئوگيليم!
کيم اوز سئوديگينی قايغی لی گوزله
اوزوندن ده آرتيق سئومه سه اگر
سينه سی دولاندا دئ هانسی سوزله
سئوگی دن دانيشار. سئوگی دن دئير. . .
چكير وارليغيمي دارا گؤزلرین
آپارير روحومو هارا گؤزلرین
قارا بير محبس دير قارا گؤزلرین
بوراخ گؤزلرينين حبسيندن منی
...
یاندیریب ياخماقدا اؤد قودرتي وار،
تکجه من بيليرم نه حيددتي وار،
، آخی جزانين دا بير مدتي وار،
بوراخ گؤزلرينين حبسيندن مني.
...
قالديم جاذيبه نده بيهوش کیمی یم
مرحمت گؤزله ين باخيش کیمی یم
قفسه سالينميش بير قوش کیمی یم
بوراخ گؤزلرينين حبسيندن منی
...
گونوم ائله سندن شيكايت اؤلوب،
بو سئوگی بير داستان ،حئكايت اؤلوب
محبت نه واخت دان جينايت اؤلوب
بوراخ گؤزلرينين حبسيندن منی
...
زيندانا كؤنوللو سالديم اؤزومی
عيبي يوخ، پاييزا دؤندر یازیمی
من گوناه ايشله ديم آرتیر جزامی
ساخلا گوزلرينين حبسینده منی
"شکوه لی سوز"
بیلمم نیه هر یاندا بلا پس بیزی توتدی
هر بیر یانار اوت دوشدی گولستانی قوروتدی
بیلمم نیه نعمت بولاغین قاینادان الله
یوسقوللاری بس بیر بیله نعمت دن اونوتدی
بیلمم نیچون یوسوفه حُسنی ورن الله
عشق آتشینه قلب ذولیخانی چوروتدی
دوستلار نه خطا ایلدی دوستلوخدان علاوه
دوست اوستونه دوشمنلری دائم یوگوروتدی
دولتلیه رضواندی جهان یوخسولا زندان
ایپ سالدی بو یوخسوللاری زندانه سوروتدی
صابر اشیدیپ بو سوزی باخدی منه گولدی
عرض اتدی بالا بیزلری بیگانه چوروتدی
احساسیله اویناتدی بیزی عقلیمیز آزدی
ئوزباشینا بو میللتین ئوز داشینی سورتدی
پابند اولوپ بس کی خرافاته مسلمان
غفلتده قالیپ چشمه ی تقوانی چوروتدی
بیگانه چالیپ لای لایی؛خلق یوخلادی یاتدی
ئوز بارماقینی میللتین ئوز گوزونه دورتدی
اولو تانری دان سیزه جان سالغی آرزولایرام.ساغ قالن سالامات یاشاین
سیز اولکمیزین افتخارلی اینسانیسز، تانردان سیزه عظمتلی یاشایش آرزولایرام.
سیزدن چوخ تشککر ادیرم کی کامنتیمی صفحه ده یایدیز.
بير آنانين بالاسيييق
عؤمور بويو قالاسيييق
آناميز دير آذربايجان
ياشيل داغلار لالاسيييق
تورپاغيميز قيزيل، زر دير
بؤيوك آديميز آذر دير
بير يانيميز مينگؤل داغدير
بير يانيميز گؤي خزر دير
گؤرمهليدير يايي، يازي
باشدا آخان خان آرازي
گؤزهلليگين ديله ساليب
آشيقلارين تئللي سازي
غربي دئديك بيز سولونا
شرقي دئديك ساغ قولونا
زنجانلا، اردبيل بير دير
گئتسهلر ده اؤز يولونا
هامي بير ائل، هامي بير آد
يوخدور بوردا بيركيمسه ياد
بيري باش دير، بيري آياق
بيري قول دور، بيري قاناد
اورميه، اردبيل، زنجان
تبريز، بؤيوك آذربايجان
آذربايجان، آذربايجان
سنه قوربان ائدهريك جان
حورمتلی یولداشلار سالاملار،اوروجلوق آییندا سیزه اوستون باشاریلار اولو تانری دان دیله ییرم.البت بلاگفانین فنی آخساقلیق لارینا گوره باغیشلایین کی بیر نئچه آی سیزدن اوزاق قالدیق.اوزومدن "حسرتینی چکرسم ده!" باشلیقلی شعرینی سیزلره ایتحاف ائدیرم.اونرلرینیزی بیزدن اسیرگه مه یین.
سایقی لارلا (یاشیل)
کرج- 94/4/6 - گونش ایلی
قالدیم چایین بوتاییندا
سنده کوسوب،گئتدین آنجاق!
حسرتینی چکرسم ده،
دانیشمادیق بیر دویونجاق!
***
اوره گیمی هیجران یارسا
اوزون یوللار بئله یورسا
ایلگیمیزی زامان قیرسا!
یئرینه باغلارسان سانجاق!
***
داغلاردان آشارسان،گوزل
بیر قوشما قوشارسان،گوزل
یادیما دوشرسن،گوزل
بولبول،گول اوستونه قونجاق...
شعر:عسگر علیائی کلیان(یاشیل)
فراخوان هفتمین دوره جشنواره غیردولتی آنامین یایلیغی (فولکلور آذربایجان)
(لطفاً برگزاری این جشنواره را از طریق قرار دادن فراخوان در وبلاگ و سایت، چهره به چهره، کامنت گذاری، ارسال ایمیل، فرستادن پیامک و ... به اطلاع علاقمندان برسانید؛ در ضمن این جشنواره همانند ادوار گذشته با حمایت مالی شما به بار خواد نشست). این دوره از جشنواره نیز به صورت اینترنتی خواهد بود، – فراخوان جشنواره در وبلاگ انتشارات یایلیق به آدرس: {www.e-yayliq.blogfa.com} موجود است- و همانند ادوار قبلی به برگزیدگان لوح تقدیر و تندیس جشنواره اعطا خواهد شد؛ جشنواره آنامین یایلیغی جایزه نقدی ندارد. با گرامیداشت روزهای: الف) بیست و یکم فروردینماه، روز شعر منطقه آذربایجان: برابر با روز درگذشت بولود قاراچورلو(سهند). ب) چهارم تیرماه، روز ادبیات داستانی و نمایشی منطقه آذربایجان: این تاریخ، از تاریخ قدیمیترین نسخه دستنویس موجود ددهقورقود(444 ه.ق) الهام گرفته شده است. ج) نهم شهریورماه، روز ادبیات کودک و نوجوان منطقه آذربایجان: برابر با روز درگذشت صمد بهرنگی. *** آثار ارسالی به این دوره باید اشعار، قصهها و افسانههای فولکلوریک و اصیل باشد. در نگارش آثار از کتابهای فولکلور استفاده نشود. فایلهای صوتی نیز در صورت قید مشخصات راوی پذیرفته میشود همراه با فایل وورد. 1- اشعار، قصهها و افسانههای مربوط به انسان، خلقت، تاریخ، زمین، آسمان، زلزله، ماه و خورشید گرفتگی، آفتاب، ستاره، ماه، آب، باد، خاک، آتش، نور، برف، باران و... 2- اشعار، قصهها و افسانههای مربوط به اشخاص (مانند کوراغلو، قاچاق نبی، کچل، سارای، عرفا، قهرمانان و...)؛ مکانها (مانند ساوالان، چنلی بئل و...)، زمانها (مانند ازل، ابد، طلوع و غروب خورشید، قبل و بعد ازظهر و...)، رودها (مانند آراز، قارا سو و...)، راهها، کشورها، شهرها، دهات و... 3- اشعار، قصهها و افسانههای مربوط به انسان به طور کلی (زن و مرد)، خویشاوندان نسبی و سببی (مانند پدر، مادر، فرزند، برادر، خواهر، عروس، مادرزن و...)، اندامهای انسان (مانند چشم، دست، پا، قلب و...)، محل زندگی ابتدایی و تاریخی (مانند غار، آلاچیق و...) 4- اشعار، قصهها و افسانههای مربوط به شکار، دامداری، کشاورزی و باغداری، و ابزار مربوط به آنها (مانند تیر، کمان، داس، درگز و...)، و اعمال مربوط به آنها (اودلاماق، سویماق، اوتارماق، بیچمک، درمک، سووارماق، اکمک و...) 5- اشعار، قصهها و افسانههای مربوط به محصولات زراعی و باغی (مانند گندم، جو، سیب، هئیوا و...) 6- اشعار، قصهها و افسانههای مربوط به کارهای/ هنرهای دستی (مانند گلیم، پالاز، فرش و...)، بافندگی و ریسندگی؛ دوشیدن احشام، تهیه رنگ، محصولات شیری، گوشتی و...؛ و ابزارهای آنها (مانند نئهره، جهره و...) 7- اشعار، قصهها و افسانههای مربوط به سنگها، جواهرات و سکهها (مانند قارا داش، قیزیل، گوموش و...)، زیورآلات زنانه و مردانه، البسه عادی و جنگی (مانند دون، یایلیق، پاپاق، زره و...)، خوراکیها (مانند دوز، چؤرک و...)، وسایل خواب (مانند یورقان، دؤشک، یاسدیق و...)، لوازم خانه (مانند قوری، چراغ و...) 8- نحوه اطلاعرسانی؛ علائم ارتباطی و هنری؛ نوشتن کتاب و ابزار آن؛ ابزارهای اندازهگیری مواد جامع و مایع 9- بازیهای بومی دخترانه و پسرانه (مانند بئشداش، قاییش قاپدی و...) 10- اشعار، قصهها و افسانههای مربوط به عاشیقها، آلات موسیقی، دستگاههای موسیقی، ماهنی، آواز و... 11- اشعار، قصهها و افسانههای مربوط به صفات خوب، خنثی و بد انسانی (مانند وطندوستی، خیانت، ناموس، نفرت، محبت و...) و تبدیل انسان به گل، گیاه و حیوان و بالعکس بر اثر دارا شدن این صفات 12- اشعار، قصهها و افسانههای مربوط به حکومتهای تاریخی و افسانهای، نیروها و شیوههای جنگی، نگهبانان داخل شهر، قدرت، خانها و بیگها، رعیت، مالکیت زمین، تصاحب قدرت، ثروت اندوزی صاحبان قدرت، زمین و ثرت، ارتباط با سایر ممالک، کسب و کار و... 13- اشعار، قصهها و افسانههای کودکانه برای بیدار کردن، خواباندن، تشویق کردن، ترساندن، لباس پوشاندن... و به هنگام رشد و نمو، زبان باز کردن، راه رفتن کودک و... 14- اشعار، قصهها و افسانههای مربوط به حیوانات و پرندگان اهلی و وحشی، گیاهان، گلها، درختان، آبزیان (مانند بالیق، ناققا و...)، وسایل مربوط به آنها (مانند نعل، پالان، یَهَر، توربا، بارداق و...)، اعضایشان (مانند شاخ، دم، پشم، برگ، ریشه، تنه، بال و...)، محل نگهداریشان 15- اشعار، قصهها و افسانههای مربوط به موجودات خیالی... 16- آداب و رسوم اجتماعی، مناسبتی و فصلی (مانند تولد، ازدواج، مرگ، نوروز، قربان، بهار، تابستان، پاییز، زمستان و...)، و اشعار، قصهها و افسانههای تمثیلی، پرورشی و...، و آلقیشلار، قارقیشلار، سیناقلار، تاپماجالار، گولمهجهلر و... شرایط: 1-آثار ارسالی باید در محیط word، با قلمb zar و اندازه 13، تایپ و ارسال شود. 2-زبان آثار: ترکی و فارسی. 3- تعداد اثر: محدودیتی ندارد. 4- آثار ارسالی برگشت داده نخواهد شد و جشنواره در بهره برداری از آنها به صورت مجموعه و کتاب آزاد است. مشخصات فردی و سکونتی شرکتکنندگان: نام، نام خانوادگی، نام پدر، تخلص هنری، تاریخ و محل تولد، فقط نام استان، شهر و روستای محل سکونت، شماره تلفن همراه؛ نشانی سایت، وبلاگ و ایمیل. نحوه ارسال: شرکت کنندگان محترم آثار خود را فقط به ایمیل {ss.donyavi@gmail.com} ارسال فرمایند، در ضمن شمارههای 09358017967-09148637090 خطوط ارتباطی بین جشنواره و علاقمندان خواهد بود. زمان بندی: تاریخ شروع ارسال اثر: 7/5/1393 تاریخ آخرین مهلت ارسال اثر: 4/7/1393 تاریخ اعلام نتایج: 30/7/1393 نکات مهم: 1- اخبار رسمی جشنواره غیردولتی «آنامین یایلیغی» از طریق وبلاگ انتشارات یایلیق ارائه میشود. 2- به کسانی که این جشنواره را به صورت منطقی و علمی و بدون اهانت به ادیان و مذاهب، اقوام،اشخاص حقیقی و حقوقی؛ نقد فرمایند، لوح تقدیر اعطا خواهد شد. 3- اسامی شرکتکنندگان در وبلاگ انتشارات یایلیق درج خواهد شد و عدم درج، به منزله نرسیدن اثر به جشنواره است. 4- نشانی وبلاگها و سایتهایی که فراخوان جشنواره را انتشار نمایند، در وبلاگ انتشارات یایلیق در پست مطلب جداگانهای قرار داده خواهد شد.
حورمتلی اوخوجولار،بیلدیگینیزه گوره جومه آخشامی ۱۶/۸/۱۳۹۲-جی گونش ایلی "ماراغا" شهرینده "ماراغا ادبیات حالقاسی(آلما)"- نین امکداشلیغیلا یئدی عنوان شعر توپلوسو بیرلیکده یایینلاندی؛هابئله بیر اوزل مراسم ده ؛بو کتابلاردان اورتوک گوتورولدو(رونمایی اولوندو).
بو مراسیم اوچون ماراغا شهریندن و باشقا بولگه لریمیز اوزللیکله:تهران، تبریز،شهریار،کرج،مغان،بیناب و آیری شهرلردن شاعیر،یازار و ادبیات تنقیدچی لری دعوت اولونموشدو.
حورمتلی اوستادیم دکتور حسین محمدخانی(گونئیلی) ایله بیرلیکده بو تورن ده اشتراک ائتدیک.دئمه لی شاعیرلریمیز "شیدا - نونهال(خزر)" - ین "هرنه دن یازیرام؛سندن دانیشیر" شعر مجموعه سی،شاعیر "رضا وعیدی(آرتان) - نین "آغریلیق" باشلیقلی شعر توپلوسو،"رضا محمدی(رها)" - نین "کروان کئچر" عنوانلی شعر توپلوسو،"رقیه وعیدی(گونش)" خانیمین "آلمادان بیر دیش" باشلیقلی شعر مجموعه سی و هابئله "رشید حسین نژاد(ائیواز)" - ین "هورمجک " عنوان دا شعر کتابلاریندان بو تورن ده اورتوک گوتورولدو.
اونجه دن آد چکدیگیم بو بئش عنوان شعر کتابلاری حاقدا آچیقلاما یازمیشدیم،کی "رصد" گونده لیگینین اوزل سایی سی عنوانین دا باشقا یازیلان آچیقلامالارلا بیر یئرده یایینلاندی.
بو اثرلری یاییلان شاعیرلریمیزه تبریک دئیرک،اونلارین سونرا کی اثرلرینین یولونو گوزله ییریک.ماراغا و تبریز سفرلری اساسیندا نئچه مقاله حاضیرلامیشام؛گلن قونولاردا یایاجاغام اینشاالله.
بو قونودا ایللر بویو بوندان اونجه تانیش اولدوغوم،و شعرلرینی قارشیلادیغیم،شیدا - نونهال(خزر) - ین "هر نه دن یازیرام؛سندن دانیشیر " کتابی اوزره آچیقلامانی تقدیم ائدیرم.
درین سایقی لارلا
عسگر علیائی کلیان(یاشیل)
۱۳۹۲/۸/۲۰ - جی گونش ایلی- کرج
"هر نه دن یازیرام،سن دن دانیشیر" کتابی حاقدا آچیقلاما
یازان:مهندس عسگر علیائی کلیان(یاشیل)
کرج شهری ۱۹/۸/۱۳۹۲- جی گونش ایلی
ماراغا شهری و اونا عایید اولان اسکی تاریخ،او،شهری آذربایجانیمیزدا اوزل و اوستون بیر شهر تانیتمیش دیر.کئچمیش لردن اونا باغلی اولان"رکن الدین اوحدی مراغه ای"،"بولود قاراچورلو(سهند)"،"ذاکر کریمی"،میرزا حسین کریمی"،"حیدر عباسی(باریشماز)"،"عباسقلی اکبری(فقیر)" ،"رضا پاشازاده"،"رضا نویدی آذر(پیمان)" و چوخلو آدلیم و تانینمیش عالیم وشاعیرلری آد چکمک اولار.
شیدا- نونهال(خزر) تخلوصو ایله تانینان شاعیریمیز،۱۳۵۶- جی گونش ایلی نین ایلک گونلرینده،ماراغا شهرینده دنیایا گوز آچدی.او،تحصیلینی اوز شهرینده بویا-باشا وورموش،ایندی اوز شهرینده حقوق فاکولته سینین کارشناس لاریندان ساییلیر.او،ایللر دیر ،مطبوعات ساحه سینده و هابئله مجازی دنیادا، ادبیات(اوزللیکله آذربایجان ادبیاتی) ایله ماراقلانمیش و تورکی دیلینده چئشیدلی شعرلر و بعضا تنقیدی،تحلیلی مقاله لر یازمیش دیر.
دئدیگیم کیمی اونون بیر چئشیدلی و گوزل شعر توپلوسو "هر نه دن یازیرام؛سن دن دانیشیر" آدیلا ماراغا شهرینده نئچه ایل بوندان اونجه یارنان "ماراغا ادبیات حالقاسی(آلما)" –نین امکداشلیغی ایله ایشیق اوزو گورور.شیدا- نونهال(خزر) خانیم دا،باشقا شاعیرلریمیز کیمی اوزونه عایید اولان اوزل یئنی لیکلرله،ادبیاتیمیزین چئشیدلی قونولاریندا طبعینی سیناماقدا دیر.او،بوتون گونئی آذریجان شاعیرلرینه و محتشم خالقینا تانینمیش بیر شاعیر دیر.اونون شعرلری یاریش لاردا بعضا اوزونه اودول قازانمیش دیر.
شاعیرین خیال دونیاسی داها دا گوجلو دور.او،چوخلو قوشقولاریندا خیال یئلکنینی مینرکن،خیالی عالملری سئحر ائدیر.اونون شعرلری لیریک،سئوگی،وطن،انتظار،وصال،فراق ایله هیجران و باشقا موضوعلاردان عبارت دیر.دئمه لی او،بوتون بیر دوزگون وطن عاشیقی کیمی هر نه یی کووره ک کونلو ایله دویور.
او؛ هیجرانی دا قیناییر و اوندان گیلئیلی اولدوغونو بیر لیریک غزلینده بئله دیله گتیریر:
"فراقین قدیمی ایدی،ساغالماز کونلومون دردی
وصالیندان اوزاقلاندیم،سنه آرتیق ماراقلاندیم."
و یا هیجرانی آرادان قالدیرماق اوچون بئله یازیر:
"سوپورور یوللارینی هر گئجه یاتماز خیالیم
یاردیم اول،هیجرانی بیچ،الده اوراق؛آغرین آلیم"
و هابئله انتظار ساحه سینده عرفان لا دولو شعرینده بیر دوزگون و یول گوزله ین شیعه کیمی؛ امام زمان(عج)- ین فرجی اوچون بئله سویله ییر:
"قارانلیق یوکسه لیب گویلره سنسیز
هاچان گله جک سن؟دوغولا سحر
هر جمعه اومودا دالیر ائل – اوبا
دیرچله عدالت،بوغولا کدر"
و بیر یئرده ده بئله قمله آلیر:
"هر جمعه نغمه میز قهره دوندو
آناملا- آتامین قنوتلاریندا
گون باتدی،یئر اوزو کدره دوندو
باخیشلار آسیلدی بولوتلاریندا"
(خزر)- ین شعرلرینده اولان سئوگی و محبت،ایناملا دولو ایستک داها دا گوجلو دور.بو سئوگی و ایسته یی چوخلو شعرلرینده گورمک اولور:
"من سنه گووندیم؛سن بنووشه نه
بیلیرسن،عزیز دیر؛سئون،سئونه"
و باشقا بیر یئرده یئنه ده اونون انتظار و حسرتله دولو شعرلرینی دویماق ممکن دیر:
"بیلیرم دونیانی من دولانسامدا
گوزلریم هریاندا سنی گزه جک!"
یئنه اوز سئوگی سینی حسرتلرده آختاریر!دونه – دونه اونون بویونا اوخشاییر،اوره یی سئحر ائدن قوشقولار قوشور!:
"سیغینماز بنووشه م،چوله – چمنه!
هارداسان دایاغیم،دایانام؛یئنه!
ایللردی ایچیمده سوروشورام هئی ...
ابدی حسرتیم نه اولدو سنه؟!"
او،چتینلیکلره چاتان یئرده،هئچ زامان بیریندن گیلئیلی اولماییر و بئله دئییر:
" سوس (خزر)- یم قوی سوووشسون بو قادا
نه ائلی وار نه آدی وار آرادا"
شاعیریمیزین وطنه اولدوغو سئوگی سی،اوجسوز- بوجاغسیز دیر.او،چوخلو شعرلرینده نیسگیللی وطن حاقدا اولمز اثرلر یارادیر.بیر شعرده بوتون وارلیغینی وطنی بیلیر!و نه گوزل یازیر:
"دیریم وارسا،قبول ائت سیغینیم قوینونا یار،
سن کیمی بیر وطن اولماز بو وطنسیزدن اوتور"
و بیر یئرده یئنه آنا تورپاغینین عصمتلی و مقدس اولدوغونو داغلارا خطابا بئله قلمه آلیر:
"سسله نرم داغلار،داغلار آداغلار
قوچاقلاردان سوز آچارام ائل آغلار
کوکسوم یانار،داغلار یارامی باغلار
قوربان اولوم عصمتلی تورپاقلار!"
دئمه لی (خزر) شاعیریمیزین شعرینده شیفاهی خالق ادبیاتیمیز اوزره دیرلی شعرلره توش گلیریک.او،ائلینی،دیلینی و کولتورونی آرتیق بیر محبتله سئویر.ساز حاقدا بئله سویله ییر:
"سن منیم سوزوم سن،نغمه م؛آوازیم
ائلیمسن،دیلیم سن،گرایلی سازیم"
و یا بیر سربست شعرینده بئله ایز قویور:
"اوزاق دان روح کویرلدیرن اوزان سسی
"دیلغمی"،"یانیق کرمی"،
یالنیز آغیر هاوادان
یاخینلاشیرام سنه... "
شاعیر بیر ایستکلی و قایغی گوتورن آنا کیمی،آنا محبتینی ده، شعر دیلینده بالاجا قیزی اولان "صدف" – ه بیر دویغولو شعرینده بئله گوستریر:
"گله جه یین اوغور اولسون،آنان وئریر خیر دعا
سئوینجیدن گولور آتان،قوروب اوجاق ایستی یووا
هله ده بیر تر بنووشه م "صدف" – بالام،کوکلای بالام
آی خیردا بوی فیدان بوتام؛گله جک ده پولاد قالام"
او،بو شعرده بوتون ائولادلاریمیزا اوزللیکله صدف قیزیمیزا آیدین بیر گله جک آرزولاییر . صدفین و هابئله اونون کیمی بالالاریمیزین گله جه یینی آلینماز بیر پولاد قالایا بنزه دیر.منجه تکجه بو شعرده اولان گوزللیکلر و اوندا گلن اویود،تمثیل لر شاعیرین رئال و حقیقت دالینجا دولانان دونیاسینی بیزه گوسته ریر.و هابئله بیر لیریک غزلینده بئله قلمه آلیر:
"کوچه نیزدن اوتورم یار،یئنه منسیزدن اوتور
آما بیر قوشدا گلیب،اوتمه دی،سنسیزدن اوتور"
دئمه لی او شعرینده "خزر" دنیزی " ایله "آراز" چایی نی دا خالقیمیزین دایاغی و هده له نمه ین بیر تاریخی بیلیر:
"(خزر) نیشانلی "آراز" – ا باغلی یام."
او،"قارتال"- لاری اوجالاردا اوزگور اوچماغی اوچون سئویر و "قارغا" – لاردان اوزاق گزیر!بئله قوشقو قوشور:
"بیلیرسن ندندیر سئویرم سنی؟!
درینلیک بوغولوب؛گورنده سنین
قایالار اونونده سجده یه دوشور
قارتالیم ذیروه دیر سنین مسکنین"
وصالا یول آچماق اوچون دونه – دونه ترلان طبعی جوشا گلیر ،بیر ده بئله یازیر:
"بولاق گوزلرینده ،بویلودور سنه
وارلیغین سئل کیمی کونلومو ییخیر
باخیرام یولونا،یولوندا ایز یوخ ...
قوجامان کوچه لر سنسیز داریخیر!"
اونون اوره یی اوزو دئمیشکن خزر دنیزی کیمی دورو،گئنیش و بیر شاعیر اوره یی کیمی هیچ کیمسه نین مشقتلره توش گلمه سینی ایستمه ین،بیر اوره ک دیر.نییه کی اوزو بئله یازیر و بو شعرین بیر میصراع سینی دیرلی کتابینا آد سئچیر :
" (خزره) چئوریلر اوره ییم هردن
سئومه رم باشیندا نه دومان،نه چن
من سنی اونودا بیلمیرم ندن؟!
قوینونا کورپه تک قولوم ساریشیر
هر نه دن یازیرام؛سندن دانیشیر."
نهایت ده رمانتیک وخیالی بیر قوشقوسو ایله بو قیسا آچیقلامایا سون قویوروق:
" دویغومو داراییر خایالین سنین
تئلینده دولاشان شانه لر کیمی."
دئمه لی شیدا – نونهال(خزر)- ین شعرلرینده اولان یئنی لیکلر و آرتیق گوزللیکلر اینسانی فیکره دالدیریر.اونون بو اوتوز عنوانلی شعر توپلوسوندا گلن شعرلر؛ادبیات پوئزیامیزین چئشیدلی نمونه لرینی احتوا ائدیر.اوره کدن سئودیگیم و اثرلرینی دونه –دونه اوخودوغوم،(خزر) شاعیریمیزه درین ناییلیتلر و آرتیق باجاریلار و سئویملی اوخوجولارینا آیدین گونلر دیله ییرم.
قایناق:رصد گوندلیگینین اوزل سایی سی
قوربان بایرامینیز قوتلو اولسون.
دولایی پای دوشسه،دوز اوزاق قالسا!
کهلیک اوچارسا دا،بوز دوزاق قالسا
شاعیر اولا- اولا،سوز اوزاق قالسا!
سوزومو چئینه ییب؛اوتان دئییلم!
خئیریمی اوغراییب،یاتان دئییلم!
قارتال قانادینی سیندیرسا اووچو
اومود لامپامیزا توخونسا قئیچی
نیسگیللی اولسا دا ائلیمین کوچو!
یوردومو ،خالقیمی آتان دئییلم
خئیریمی اوغراییب،یاتان دئییلم!
مئشه ده آسلانا زور گلسه تولکو
خیرمانی تالاسا دونقوز بو ایل کی
یوردومون تورپاغی اولسا "ری" مولکو!
اوشاق دک باشیمی قاتان دئییلم!
خئیریمی اوغراییب،یاتان دئییلم!
اوزده آیی لار دا اولسالار یولداش
اوچوروم اولسا دا چوللرده یول،داش!
اوستومو چولقاسا بیر زامان سال داش
سارالیب،اوفوقده باتان،دئییلم!
خئیریمی اوغراییب،یاتان دئییلم!
شعر:عسگر علیائی کلیان(یاشیل)
حورمتلی اوخوجولاریمیز؛اووروج -نامازلارینیز بو برکتلی آیدا قبول اولسون دئیه،تانری دان هر هامینیزا گوزل یاشاییش دیله ییرم.آنجاق باغیشلایین کی بیر مودت دیر،قولوغونوزا چاتا بیلمه میشدیم.
البت الیمه مسئیج واسیطه سی یله چاتمیش،بیر شئعری بو قونودا یاییرام.کئچمیش دن بیر مثل وار:"مرد ایگیت دایی سینا چکر!" منجه بو مثلین آردیندا دئسه ک:"یوخسا دا آصلان قادین خالاسینا چکر .........!"؛یئر سیز دئییل.نییه کی آشاغیدا گوستریلن شئعرین قوشانی ۵ یاشلی بیر قیز اوشاغی دیر.اونون ایکی خالالاری دا آذربایجانیمیزین میللی شاعیرلریندن ساییلیرلار.
دئمه لی "زهرا ریضایی"،ابراهیم ریضایی جنابلارینین ائولادی اولاراق،۱۳۸۷ ـ جی گونش ایلینده،مشگین شهر(خیاوو) شهرینده دنیایا گوز آچدی.خیاوو شهری کئچمیش لردن آذربایجانیمیزین تانینمیش و ادبییات ساحه سینده اوزونه اوستون یئر قازانمیش،شهرلریندن دیر.
زهرا ریضایی(زهرا رضائی)؛بالاجا بیر اوشاق اولسا دا؛"مدینه گولگون"،"صمد بهرنگی"،"حوکومه بوللوری(حکیمه بولوری)،"بالاش آذراوغلو"،"ممد آراز" کیمی شاعیر،یازار و آیدینلاریمیزدان ایز گوتورموش،هابئله دوشونجه لرینی آرتیرمیشدی.منجه اونون شاعیرلیک عالمینین آیاق قویماسینا،ایکی آصلان خالالارینین تاثیرینی داها دا آرتیق گوروروک!
بو ایکی گنج شاعیرلر "مهسا عبدالعلی زاده"،ایله خاطیره عبدالعلی زاده"(ایگید قیز)؛دیر.اونلار ایکی باجی اولاراق،تورکی ادبییاتیندا چالیشقان شاعیر و یازارلاریمیزدان ساییلیرلار.
اوشاق یاشدا اولان شاعیر زهرا رضایی نین،منجه گلن گونلری چوخ آیدین دیر.ایللر بویو اونون چئشیدلی و بیزی شاشیردان اثرلرینین اوخویانلاریندان اولاجاغیق،اینشاالله.
عسگر علیائی کلیان (یاشیل)ـ ۹/۵/۱۳۹۲
میدادینان یازیرام/
آذربایجان!داریخیرام!/
دونن،سنین دریاندا من ایلان گوردوم!/
چوخ قورخدوم؟!/
سو قورتاریردی!!!/
ماهی لر بپر ایله یئریردیلر/
نم نییه گولموردولر؟!/
سو قورتاردی!!!/
ماهی لر یورولدولار اویناماقدان!/
یاتدیلار./
منده مامام اویرتدییی لایلایی اوخودوم ...
شئعری قوشان: ۵ یاشلی زهرا رضایی خیاوو شهریندن
آشاغیدا گتیریلن شئعری ده "مهسا عبدالعلی زاده "شاعیریمیز ؛باجی سی قیزی "زهرا رضایی"ـ یه ایتحاف ائتمیش دیر.
"داریخما قاداسی چیخاجاق گونش!
سره جک ساچینـی ائل،اوبامیــزا
باهــار گلـه جـک دی یاشیللیغیـلا
قوخوسون سپه جک سون یارامیزا"
17خرداد پنجمین سالمرگ شاعر و عارف آذری زبان استاد وجه ا...رمضانی کیوی (وجی) بنا به قول همصدایی که با استاد داشتیم هرسال با سرزدن شکوفه های زیتون برسر تربت این پیر صاحب دل بر سرنیاز گرد، هم می آییم.با خواندن سوگنامه سنگ مزار استاد را با اشگ گلاب می شوییم.
از علاقه مندان ودوستداران وجی دعوت میشود که در مورخه 1392/3/17از ساعت5 الی8بعدازظهر واقع در شهرستان بندر انزلی؛شهرخاموشان (گورستان)شهر در قطعه هنرمندان بر سر مزار استاد وجه ا... رمضانی کیوی دسته گلهارا دست به دست همدیگر به استاد هدیه می کنیم.
از طرف انجمن ادبی" شاعران آذری زبان استان گیلان (اینجه باخیش)"
و انجمن ادبی "بانوان اهل قلم پروین انزلی"
تلفن تماس09116484195سید نجم الدین دانیالی
ضمنا کسانی که تمایل بهشرکت داشتند ازقبل اطلاع دهند.
منبع:وبلاگ شعر و نثر ۲۰
آیـریلیــق،آیـریلیـــق اولارمیـــش؛چتیـــــــن
نــــه دن بئلـــه اولمـــــوش؛رازی خلقتیـــن؟!
بــوگـــون سنـی یورســا بیر آغیـــر هیجـــران
- منــه ده پـــای دوشـدو؛ سنین حســرتـین!!
آیـریلیـــق،آیـریلیـــق آرتیـــــــرار؛غمیـــــــــم
دالینجــا گلیـردیــــم،غـــرق اولـــدو گمیـــــم
"آی" دان دوغولسان دا،"آی" تک اولسان دا!
"گونـش"دن یـارانمیـش؛منیـــم عالمیـــــم!
آیـریلیــق،آیـریلیـــق پـــای دوشــــدو،بیــــــزه
سینــه ده بوغولمــوش هـای دوشــدو،بیــــزه
هامی یا پای دوشسـه،بیــر یـاشیــل بـاغچــا
بنـدلـــری ییخیلمیـش چــای دوشـــدو بیـــزه!
آیـریلیــق،آیـریلیـــق سنــی یــورمـــــاســــا؟!
قانینـی سولوک تـک زامــــان سورمـــاســــا
آختــاریـپ،تـاپـــــارام اینـــــان سئـوگیلیــــــم
هـر گـلـــن بـو یـاشـــدا تـوهـمت وورمـاســـا!
آیـریلیــق،آیـریلیـــق سینــــه نـــی یــــــارار
بیـــرینـی سـوســـدوروب،بیــرینــی یـــــورار
مثــــل دیــــر:"محـبت اولارمیــش گــــــوزده"
یورغـونلــوق،خستـه لیـک ایلگی نی قیـــرار.
آیـریلیــق،آیـریلیـــق چتیـــن بیـــر سینـــــاق
بـو دلـی کونلومـــــه اولارســـــان قـونــــاق!
سوزومــوز اولســـا دا سـوســــاریق بلکــــه!
ـ اوز بــه اوز اوتـــوروب،گـــوز ـ گــــوزه؛دوراق.
آیـریلیــق،آیـریلیــــق سـولــدورســــا سنـــی
اینتیــظار چـــولونـــــده اولـــدورســـــه؛منــی!
گـوزلــری نین اوستــه سـاخـلارســـان آنجـــاق
ـ قبـــریـمین اوستــونـــــه گـلـیب ـ گئــده نی.
-----
ـ سولوک:زالو،قان سوران
شئعر:عسگر علیائی کلیان(یاشیل)
بیر پاییــز گئجـه سی ایتیرسـم ای یـــار!
یوخــومــــا دولانیب،گلــــرســـن اونــــدا
"یوکونو چئینییمــده" گوتورســم ای یـــار!
دیز چوکوب اونومده گولـه رسـن اونـــدا!
اودلــو هیجرانینــدان؛باغلانســـا دیلیــم
دیـزلریــم قاتلانســا،بوکولســـه بئلیـــم
بولــودلار چکیلســه،یانســا دا چولـــوم!
ـ اوستومه یاغیشین چیله رسن اونـــدا!!
اوجــادا اوچــارســان،آغ گویرچیــن تـک
یولـــلارا یایـارســـان دویغـــو بیــر اتـک!
سئوگیلیم سینه ده بیر یورغون اوره ک!
ـ گیزلی جه قوناغیـم اولارسـان،اونـــدا!
نئیله ییم دا سنسیز دوزه بیلمه ســم
تیکانلی چوللـــرده گــزه بیلمــه ســـم
ایلگی می سن ایله اوزه بیلمه ســم!
ـ سن آللاه!کونلومــو آلارســان،اونــدا!
کوورک اوره ییمی،چولقاسـا دا غـــم
ایز - توزون یادیمـا دوشسه ده هردم!
(یاشیل) یارپاغیمی چورتســه ماتــم!
گورسـن احوالیمی،ملـه رسن اونــدا!!
شئعر:عسگر علیائی کلیان (یاشیل)
--------------------
- بو شئعرین اساسیندا گورکملی "آیشن" خانیم "آلقیش" دوشرگه سینین قوناقلارینا باشقا شاعیرلریمیزدن ایکی عونوان دیرلی شئعر گوندرمیش لر.هر ایکی شئعری آشاغیدا گتیریرم.دونه ـ دونه بو محبتلی اینساندان و آیری قوناقلاریمیز اوزللیکله دوقتور "توتقون" حضرتلریندن مینتدارلیغیمی بیلدیریرم.
**************
سئوگیليم بيليرم سن چيچک کيمی
*********************
**********************
سالاملار سیزین ایچین گوزل شعریزدن فایدالاندم.
***
جومه آخشامی بهمن آیی نین ۲۶ ـ جی گونو،کرج شهرینده بیر یاس توره نی،رحمتلی اوستاد"سید علی اکبرابوترابی(چیلغین)" شاعیریمیزه؛آخشام ساعت ۱۹ دان ۲۳ ـ ه قدر دکتر طاهر نقوی" نین ساراییندا کئچیریلدی.
بو توره نین باشلانیشیندا،"ایرج عظیمی گلوجه" حضرتلری،قوران کریم تلاوت ائدندن سونرا،نئچه حدیث پیامبر اکرم (ص)ـ دن نقل ائتدی.سونرا "عسگر علیائی کلیان (یاشیل)" بو توره نه آپاریجی سئچیلدی.هابئله ایلک نووبه ده دکتر "طاهر نقوی" حضرتلری قوناقلارا خوش گلدینیز ائتدی.او، دویوشچی شاعیر و موعللیمیمیز "سید ابوترابی سرابی(چیلغین) رحمتلی نین دونیا دییشمه سینی،خالقیمیزا و اوزه لیکله شاعیر و یازارلاریمیزا و باشقا هونر خادیملرینه باش ساغلیغی دیله دی.او،شاعیرین دوشونجه سی و یارادیجیلیغی حاقدا دانیشیق ائتدی".
سونرا شاعیر "خیری" شئعر اوخوماغا دعوت اولوندو،هابئله شاعیر "شاپور عبدی" گوزل شعرلری ایله توره نه دوام ائتدی.آنجاق اوستاد"صمد مرادی(صمد)"دانیشیغا و شئعر اوخوماغا سئن آرخاسینا دعوت اولوندو.شاعیر صمد مرادی(صمد) ایللر بویو او رحمتلی ایله یولداشلیق ائتمه سیندن سوز آچدی.یازدیغی دویغولو یئنی بایاتیلاری،ایزله ین لره سویله دی.
سونرا اوزان "خدادادی" گوزل سازیلا درین چیخیش ائتدی.هابئله "عدیل" موعللیم دانیشیق ائدیب و خالقیمیزا باش ساغلیغی دیله دی.شاعیر" فتح الهی" گوزل شعریله توره نه جان باغیشلادی.
دکتر "جواندل" ادبییاتیمیز ساحه سینده درین بیلدیریشلر وئردی.او،شاعیرلریمیزین یارادیجیلیغیندا اولان اوزللیکلره؛ یئرلی ایشاره ائتدی.اوستاد صمد مرادی یئنی دن سئن آرخاسینا دعوت اولوندو.او،شاعیر ابوترابی نین اوزونه یازدیغی شئعری و اوستاد ابوترابی نین شاعیر صمد مرادی حاقدا یازدیغی شئعرلری حزین سس ایله اوخودو.
شاعیرلر "فداکار(سلیم اوغلو)"، و "مهدی جعفرپور" گوزل شئعرلریله،"زیرک" گوزل قوشماسیلا و هابئله "فاضلی" فلسفه یله دولو غزلی ایله توره نه دعوام ائتدیلر.سونرا شاعیر اوستاد "بیت الله جعفری" درین بایاتی لاریلا اوتورانلارین آلقیشینی قازاندیلار.شاعیر "اسدی" ـ ده بیر نئچه بایاتی ایله اورکلری اوخشادیلار.شاعیرلر فتح الهی و شاپور عبدی یئنی دن سئن آرخاسینا چاغیریلدیلار.آنجاق اونلار اوزان خدادادی نین چالدیغی سازینین هاوالاریلا،یئنی دن باشقا شئعرلرینی اوخودولار.
شاعیر "انزابی" گوزل طنزلریله چیخیش ائتدی.شاعیر "واجد" اورکلره یاتان بیر بئشلیک و سونرا غزل اوخودو.توره نین بو بولومونده نووبت اوستاد "مهندیس راشدی" ـ یه چاتدی،او،بئله بیر ضایعه نی خالقیمیزا و آیدین لاریمیزا باش ساغلیغی دیله مک له؛رحمتلی "حبیب ساحیر" و هابئله رحمتلی "رسول ریضا" دان نئچه بند شئعر اورنک گتیردی.
هابئله یاس تووره نی نین آپارانی شاعیر عسگر علیائی کلیان (یاشیل)،اوز قوشماسینی اوخودو.سونرا دکتر طاهر نقوی حضرتلری بیر دفعه ده سئن آرخاسینا دعوت اولوندولار.او، سرعین لی شاعیریمیز "رحیم اسدالهی(قارتال) ـ ین اوستاد ابوترابی حاقدا قوشدوغو شئعرینی ایزله ین لرین خاطیرینه چاتیردیلار.بو یاس توره نی آخشام ساعات ۲۳ ده بیر فاتحه ایله سونا چاتدی.
کرج شهری ـ عسگر علیائی کلیان(یاشیل)
بو یازی یا باغلی اولان باشقا مووضوعلار:
- "آیهان" دکتر نقوی نین ایکی یاشلی اوغلو سس سیز ـ سمیرسیز، توره نه قاتیلان قوناق لارا دیقت ایله گوز دیکیردی؛یوخسا دا او خالقیمیزین گله جه یینه اینانیردی،بلکه ده تاپدالانمیش حاقلارینی،قارشی سیندا گوروردو!نه بیلیم کورپه آیهان ،بیر گون ایسه سن ده بیر ایگیت اولارسان خالقیمیزا،آتالاریمیز "ستارخان" لار و "باقیرخان" لار دک.
- مئهریبان ایدمانچی میز" ائلخان" بی ده قارداشلاریلا بو توره نه قاتیلمیش دی.آنجاق سئن آرخاسینا چاغیریلسا دا؛ گلمه دی!نییه کی او،دونه ـ دونه دئدی،شاعیر و یازارلاریمیزین شئعرلرینی و دانیشیق لارینی ایسته ییرم؛دینله یم.
- "علی ترکاشوند" لر وطنداشیمیز،تورکلرده اولان صداقته ایشاره ائتدی.اونون ان یاخین یولداشلاری تورکلر دیلر.
ـ "تهران"،"کرج"،"شهرک قدس(قلعه حسن خان)"،"ایسلام شهر"،"رباط کریم"،"شهریار" و "محمدشهر"دن قوناق لاریمیز بو توره نه قاتیلمیش دیلار.
ـ دکتر طاهر نقوی نین عاییله سی،میننت سیز چالیشدیلار،بو توره نین بوتون هزینه لرینی بو آیدین عاییله،بویونلارینا چکمیش و اوده میش لر.یئرلی اولاراق،گورکملی قارداشیمیز دکتر نقوی حضرتلریندن و اونون چیخارلی عاییله عوضولریندن میننتدارلیغیمیزی بیلدیریریک.
ـ اوستاد صمد مرادی(صمد)،بوتون ایشلرده هر هامیمیزا بویوک بیر دایاق دیلار.اوندا اولان صمیمیت و قایغی بسله مه آز شاعیرده تاپیلار آنجاق،بئله بیر اوستادیمیزدان تشککورلریمیزی بیلدیریریک.
- اولو تانری دان اوستاد سید علی اکبرابوترابی(چیلغین) شاعیر و موعللیمیمیزه باغیش دیله یه رکن،اونون عائیله عوضولرینه دوزوم آرزولاییریق.
- اوستاد سید علی اکبر ابوترابی(چیلغین)،شاعیر و موعللیم سراب شهرینده و اونون کندلرینده موعللیم اولاراق،نئچه ایلل بوندان اونجه تقاعد مقامینا چاتدی.هابئله اونون عوصیانلی و گرگین قوشقولاری کوتله لرین اویانیشیندا گئنیش ایز بوراخدی.بو شاعیر بو ایل کی بهمن آیی نین ۲۱ ـ جی گونو، بیر آغیر اورک خسته لیییندن سونرا دنیاسینی دییشدی.
ـ آشاغیدا گلن کامئنتی،گورکملی "آیشن" خانیم یازمیشدی.اونلارین سارایی همیشه آذربایجان خادیم لرینه اومود ائوی ساییلمیش دیر.اونلار هر ایکیسی ایدعاسیز اولاراق؛یالنیز آماج لاری یولوندا قدم لر گوتورموش لر.بیر ده بو حورمتلی باجیمیزا و اونون محتشم عاییله سینه آرتیق ناییلیتلر دیله ییریک.
-------
تشکر ادیرم سیزدن، نیه کی سیز او سوزلروزونن محفلی چوخ گوزل اتدیز.
-------------------------------------
گورکملی باجیمیز "آیشن" خانیمین ایکینجی کامئنتینی ده بوردا یاییریقُ،اولسون کی سئویملی اوخوجولاریمیز بو کامئنتین آرخاسیندا گلن گوزل شئعری ده دیقتله اوخوسونلار.نییه کی بو شئعر ده وطنیمیزه حصر اولونموش دور.یئنه ده اوز یئریمده بیر دفعه ده بئله بیر اینسانلاردان تشککورلریمیزی بیلدیریب و اونلارا یاشاییش لاریندا یوکسک ناییلیتلر آرزولاییریق.
-------
ساعت:۱۳:۲۸
تشککر ادیرم سیزدن یاشیل معلیم.
"آذربایجان "
بو شعری تقدیم ادیرم سیزه/
بـوش باغلاســـا،آیاغینــی!
داهـا اوچـار،گئــدر،او قوش!
یئیه ن اولماز،اونون پای یین
یئرده قالار،اوندا دن ـ دوش!
***************
اوچسا،گئتسه،گئدر شنلیک
بیـزدن کوچــر؛بـو شیـرینلیک!
گل خوش اولاق،نئچه گونلوک
یولـلاردا وار،ائنیش ـ یوخـوش!
شئعر:عسگر علیائی کلیان(یاشیل)
azb_Arab azb_Arab snd_Arab bjn_Arab azb_Arab unk azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab unk azb_Arab azb_Arab azb_Arab azb_Arab unk azb_Arab azb_Arab azb_Arab azb_Arab unk azb_Arab azb_Arab azb_Arab azb_Arab unk azb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab snd_Arab prs_Arab azb_Arab azb_Arab pes_Arab azb_Arab pes_Arab prs_Arab azb_Arab azb_Arab urd_Arab prs_Arab pes_Arab uig_Arab azb_Arab azb_Arab azb_Arab ara_Arab azb_Arab pes_Arab uig_Arab snd_Arab pes_Arab snd_Arab pes_Arab pbt_Arab azb_Arab ace_Arab snd_Arab azb_Arab azb_Arab snd_Arab azb_Arab bjn_Arab azb_Arab pes_Arab azb_Arab azb_Arab pes_Arab pes_Arab snd_Arab azb_Arab azb_Arab azb_Arab azb_Arab azb_Arab azb_Arab azb_Arab unk azb_Arab azb_Arab azb_Arab azb_Arab unk ckb_Arab ckb_Arab pbt_Arab azb_Arab azb_Arab pes_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab pes_Arab azb_Arab azb_Arab azb_Arab azb_Arab snd_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab bjn_Arab azb_Arab azb_Arab urd_Arab azb_Arab azb_Arab azb_Arab azb_Arab azb_Arab snd_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab prs_Arab azb_Arab azb_Arab azb_Arab pbt_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab ace_Arab azb_Arab azb_Arab azb_Arab azb_Arab azb_Arab azb_Arab azb_Arab pbt_Arab pes_Arab azb_Arab pes_Arab pes_Arab pes_Arab pes_Arab pes_Arab prs_Arab pes_Arab azb_Arab azb_Arab azb_Arab azb_Arab snd_Arab ara_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab snd_Arab ara_Arab azb_Arab ara_Arab ara_Arab azb_Arab azb_Arab ara_Arab azb_Arab azb_Arab ara_Arab snd_Arab azb_Arab azb_Arab unk snd_Arab azb_Arab azb_Arab ara_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab ace_Arab azb_Arab azb_Arab azb_Arab azb_Arab azb_Arab unk azb_Arab unk bjn_Arab unk unk azb_Arab unk azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab unk azb_Arab unk azb_Arab unk ace_Arab azb_Arab azb_Arab azb_Arab azb_Arab azb_Arab azb_Arab azb_Arab unk azb_Arab pes_Arab azb_Arab azb_Arab azb_Arab